News Update: BOE ทุ่มซื้อพันธบัตรระยะยาว หวังพยุงตลาดเงิน ดันเงินปอนด์แข็งค่า แต่อาจเป็นแค่การแก้ปัญหาเฉพาะหน้า ไม่สามารถแก้วิกฤติได้จริง - FINNOMENA
BOE แทรกแซงตลาดเงิน ประกาศซื้อพันธบัตรรัฐบาลระยะยาวไม่อั้น ดันปอนด์แข็งค่า แต่นี่อาจไม่สามารถแก้ไขปัญหาได้จริงในระยะยาว
29 ก.ย. 2565

BOE แทรกแซงตลาดเงิน ประกาศซื้อพันธบัตรรัฐบาลระยะยาวไม่อั้น ดันปอนด์แข็งค่า แต่นี่อาจไม่สามารถแก้ไขปัญหาได้จริงในระยะยาว
เมื่อวานนี้ (28 ก.ย.) ธนาคารกลางอังกฤษ (BOE) ประกาศว่าจะทำการรับซื้อพันธบัตรระยะยาวของรัฐบาลอังกฤษจำนวนมากเท่าที่มีความจำเป็นจนถึงวันที่ 14 ต.ค.เพื่อสร้างเสถียรภาพในตลาดการเงิน
BOE ระบุว่า การซื้อพันธบัตรในขนาดที่มีความจำเป็นเพื่อฟื้นฟูเสถียรภาพในตลาด เพราะหากตลาดยังคงมีความผันผวนต่อไปก็จะสร้างความเสี่ยงอย่างมีนัยสำคัญต่อเสถียรภาพทางการเงินของสหราชอาณาจักร โดยจะทำการขายพันธบัตรทันทีที่ตลาดมีเสถียรภาพ
ส่งผลให้เงินปอนด์เริ่มมีเสถียรภาพ และพลิกแข็งค่าเทียบดอลลาร์ สู่ระดับ 1.08 ต่อดอลลาร์ ขณะที่นักลงทุนแห่เทขายพันธบัตรรัฐบาลอังกฤษ จนผลตอบแทนพันธบัตรรัฐบาลอายุ 30 ปี พุ่งขึ้นเหนือระดับ 5% ซึ่งเป็นครั้งแรกในรอบ 20 ปี นับตั้งแต่ปี 2002
อย่างไรก็ตาม บรรณาธิการข่าวเศรษฐกิจของ BBC แสดงความเห็นว่า การประกาศรับซื้อพันธบัตรของ BOE อาจไม่สามารถแก้ปัญหาได้จริง
การเคลื่อนไหวของแบงก์ชาติอังกฤษ เป็นการเน้นย้ำว่าประเทศกำลังอยู่ในวิกฤติ และไม่สามาถแก้ไขปัญหาได้ในระยะยาว ทำได้แค่ซื้อเวลาให้แก่รัฐบาล จนอาจทำให้ตลาดสับสนเกี่ยวกับความชัดเจนของการกำหนดนโยบาย
ความเสี่ยงในกองทุนบำเหน็จบำนาญเป็นสาเหตุสำคัญที่ทำให้ธนาคารกลางอังกฤษเข้ามาแทรกแซง แต่นี่ไม่ใช่การตัดสินใจของคณะกรรมการนโยบายการเงินของธนาคาร เพราะคณะกรรมการชุดดังกล่าวมีแผนขายพันธบัตรรัฐบาลในสัปดาห์หน้า แต่แผนดังกล่าวต้องถูกเลื่อนออกไป
ขณะที่คนวงในยืนกรานว่าการตัดสินใจครั้งนี้ไม่ได้เป็นการส่งสัญญาณใดๆ เกี่ยวกับการปรับอัตราดอกเบี้ย และไม่ใช่รูปแบบของนโยบายการเงินผ่อนคลาย หรือการพิมพ์เงินจากอากาศเพื่อช่วยรัฐบาลที่ประสบปัญหา
ทั้งหมดเกิดขึ้นเพราะมีการเปลี่ยนแปลงอย่างรุนแรงในพันธบัตรระยะยาวของรัฐบาลอังกฤษ เพราะงบประมาณของรัฐบาลอังกฤษมีขนาดเล็กมาก นี่เลยกลายเป็นเรื่องฉุกเฉิน แต่ความเสี่ยงยังคงอยู่ เพราะไม่ได้แก้ปัญหาที่พื้นฐาน
อ้างอิง:
https://www.bbc.com/news/business-63065413 
https://www.cnbc.com/2022/09/28/bank-of-england-delays-bond-sales-launches-temporary-purchase-program.html 
https://www.bangkokbiznews.com/business/economic/1029534
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BOE
News Update
ธนาคารกลางอังกฤษ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA